Nedre Eiker kirke

Nedre Eiker kirke er en langkirke fra 1860 i Krokstadelva i Drammen kommune, Buskerud fylke. Den er en del av Den norske kirke og hører til Eiker prosti i Tunsberg bispedømme.

Grunnstenen til kirken ble nedlagt 22. oktober 1858, og grunnarbeidene ble påbegynt. I løpet av ett år var kirkebygget under tak, og 21. november 1860 ble kirken innviet. Til jubileet i 2010 ble det bygget nye rom i kjelleren blant annet en menighetssal.

Bygningen
Bygningen er i tre og har 476 plasser. Den er tegnet av arkitekt Wilhelm Hanstein.

Altertavlen har et maleri av Christen Brun.

Glassmalerier
Kirken har 23 glassmalerier, 10 på hver langvegg og tre øverst i korveggen. De er laget av Carsten Lien, overlærer ved Statens håndverks- og industriskole. Den restaurerte kirken  med glassmaleriene på plass  ble gjenåpnet 15. desember 1957.

 Se også 
 Liste over kirker, kapell og gravlunder i Drammen

 Referanser 

 Litteratur 
 Sigrid og Håkon Christie; Norges kirker, Buskerud bind 2 Oslo 1986 s 400-404


 Eksterne lenker 

 Sigrid Marie Christie, Håkon Christie. Nedre Eiker kirke  i Norges Kirker utgitt av NIKU og KA
 Nedre Eiker kirke (Nedre Eiker menighet)
 Nedre Eiker kapell (Nedre Eiker menighet)
 Kunsthistorie.com 


Kategori:Kirker i Drammen
Kategori:Kulturminner i Drammen
Kategori:Religiøse byggverk fra 1860
Kategori:1860 i Norge
Kategori:Langkirker i Tunsberg bispedømme
Kategori:Wilhelm Hanstein